भट्टराई सरकारले गरेका राहत प्याकेज मार्फत् नागरिकता वितरण र १० हजार मधेसी युवालाई नेपाली सेनामा सामुहिक प्रवेस गराउने मन्द विषबाट गणना गर्ने हो भने एक सय एक जनघाति र राष्ट्रघाति निर्णयहरु भइसकेका छन् । यसबाट के प्रष्ट हुन्छ भने वर्तमान सरकारलाई राष्ट्र र जनताप्रति कुनै जिम्मेवारी बोध छैन । उ केवल कुनै अदृश्य शक्तिप्रति निष्ठावान छ र उसैको निर्देशनमा चलिरहेको छ । जसको कारण नेपाली जनताले प्राप्त गरेको गणतन्त्र संस्थागत हुनसकिरहेको छैन । त्यसैले शान्ति र संविधानको माला जप्दै शान्ति र संविधानको गला रेट्ने काम वर्तमान सरकारबाट नै भइरहेको आम जनमानसको ठम्याइ रहेको छ ।
